Ribe Stifts Adresseaviser, 1845-07-01
Efter Opfordring overtog Amtsraadsmedlem Muss mann nærmere at undersøge Veiens Tilstand, og derefter at meddele Amtet det Fornødne, hvorefter en Licitation kan afholdes og Buddene approberes. 18. Formanden fremlagde, under Henviisning til No. 42 i det sidste Møde, den d. 16. Juni afholdte Licitationsforretning, betræffende Leverance af Gruus til den mindre Landevei mellem Ribe og Kolding forsaavidt Strækningen mellem Foldingbro og Trudsbro angaaer. De mindste Bud andrage ialt 420 Rbd. 48 s. S., hvorimod Overslagssummen var 394 Rbd. 86 s. Formanden bemærkede derhos, at der mangler 25 Cubikfavne harpet Gruus til den samme Vei, forsaavidt Strækningen fra Foldingbro til Sønderskov Brohuus vedkommer, hvorover en Licitation først den 20. Juni er bleven reqvireret, da Mellemtiden fra det sidste Møde er hengaaet med Underhandling om denne Leverances Overtagelse af en under Haderslev Amt boende Gaardeier. Samtlige laveste Bud approberede Raadet og overdrog til Amtet at approbere Buddene for Leverancen af de 25 Favne Gruus, naar de findes antagelige. 19. En Licitations- og Afhjemlingsforretning over en Ombygning af Aggervig Bro paa den forhenværende mindre Landevei No. 4 i Skads Herred, blev fremlagt, efter hvilken det laveste Bud var 289 Rbd. 38 s. S., men efterat dette var forkastet, har Amtet bortakkorderet Arbeidet for 256 Rbd. S., hvortil endnu kommer for noget uden for Conditionernes Bestemmelse anvendt Jern 1 Rbd. 6 s. samt Syns mændenes Betaling 7 Rbd. 64 s. (conf. No. 22 d. 8 April 1845). Forommeldte Beløb passerer som Følge af den trufne Foranstaltning til Udgivt, og vil Broen for Fremtiden være at vedligeholde af Sognet i hvilket den er beliggende. 20. Amtmanden bemærkede, at efterat vedkommende Sogneforstanderskab strax efter det sidste Tøbrud havde indberettet, at de paa den under forrige Post nævnte Vei værende Broer, i sin Tid opførte for Amtets Bekostning, nemlig: a Hostrup store Bro 20 Alen lang, b. Hostrup mindre Do. 7 1/2 Alen lang, c. Præstbro 5 Alen lang og d. Boelsbro 5 Alen lang, høiligen trængte til Hovedreparationer, og Forstanderskabet var anmodet om at foranstalte Overslag forfattede ved tvende sagkyndige Tømmermænd, ere disse Overslag indkomne med Sognepræstens paategnede Attest, og efter hvilke Overslagssummen for Broen under Litra a, er 646 Rbd. 22 s. Do. under = b. er 18 - 19 - Do. under . c. er 165 - 64 - Do. under - d, er Sogneforstanderskabet i Øsse har ved at indsende disse Overslag bemærket, at have i Anledning af en interimistisk Reparation paa Præstbro havt en Udgivt af 6 Rbd. Sølv, ligesom Tømmermændene, der have forfattet Overslagene, herfor have beregnet sig 4 Rbd. Til at undersøge om ogsaa de opgivne Reparationer ere nødvendige i deres fulde Udstrækning, anmodede man Amtsraadsmedlem Jens Nielsen at tage til Stedet og derefter at meddele Amtmanden det videre Fornødne, hvorefter en Licitation bliver at afholde og naar Buddene findes antagelige, at approbere, dog forbeholder man sig en senere Afgjørelse af hvorvidt den hele Bekostning eller denne kun for en Deel skal falde til Last for Repartitionsfonden eller ikke. Under alle Omstændigheder vil de 6 Rbd. S. som ere anvendte paa Præstbroes interimistiske Jstandsættelse være at afholde af Sognet. Taxationsmændenes Regning anvistes paa Fonden.